
<EntPE>PARLAMENTUL EUROPEAN</EntPE>
	2004
	[image: image1.wmf]«

«

«

«

«

«

«

«

«

«

«

«


	2009


Document de ședință

<Date>{22/09/2008}22.9.2008</Date>
<NoDocSe>B6‑0450/2008</NoDocSe>
<TitreType>PROPUNERE DE REZOLUȚIE</TitreType>
<TitreSuite>depusă pe baza întrebărilor cu solicitare de răspuns oral B6‑0463/2008 și B6‑0086/2008</TitreSuite>
<TitreRecueil>în conformitate cu articolul 108 alineatul (5) din Regulamentul de procedură</TitreRecueil>
de <Depute>Pervenche Berès</Depute>
<Commission>în numele Comisiei pentru afaceri economice și monetare</Commission>
<Titre>referitoare la „IASCF: revizuirea statutului – responsabilitatea publică și conținutul propunerilor de modificare formulate de IASB”</Titre>
B6‑0450/2008
Rezoluția Parlamentului European referitoare la „IASCF: revizuirea statutului – responsabilitatea publică și conținutul propunerilor de modificare formulate de IASB”

Parlamentul European,
–
având în vedere concluziile formulate de ECOFIN cu privire la guvernarea IASB
,

–
având în vedere Regulamentul 1606/2002 al Parlamentului European și al Consiliului,

–
având în vedere propunerea de regulament al Comisiei de modificare a Regulamentului (CE) nr. 1725/2003 de adoptare a anumitor standarde internaționale de contabilitate, în conformitate cu Regulamentul (CE) nr. 1606/2002 al Parlamentului European și al Consiliului în ceea ce privește standardul internațional de raportare financiară (IFRS) 8 privind prezentarea segmentelor operaționale,

–
având în vedere articolul 8 din Decizia 1999/468/CE a Consiliului din 28 iunie 1999 de stabilire a modalităților de exercitare a competențelor de executare conferite Comisiei
,

–
având în vedere Decizia 2006/512/CE a Consiliului din 17 iulie 2006 de modificare a Deciziei 1999/468/CE
,

–
având în vedere Rezoluția Parlamentului European
 privind standardele de contabilitate aplicate de emitenții din țările terțe și echivalența acestor standarde cu IFRS, care stabilește condițiile în care UE a acceptat procesul de convergență și echivalență între IFRS din UE și GAAP din Statele Unite,

–
având în vedere Rezoluția Parlamentului European
 privind standardele internaționale de raportare financiară (IFRS) și guvernarea Consiliului pentru standarde internaționale de contabilitate (IASB),

–
având în vedere Rezoluția Parlamentului European referitoare la propunerea de regulament al Comisiei de modificare a Regulamentului (CE) nr. 1725/2003 de adoptare a anumitor standarde internaționale de contabilitate, în conformitate cu Regulamentul (CE) nr. 1606/2002 al Parlamentului European și al Consiliului în ceea ce privește standardul internațional de raportare financiară (IFRS) 8 privind prezentarea segmentelor operaționale,

–
având în vedere documentul intitulat „Revizuirea statutului – responsabilitatea publică și conținutul propunerilor de modificare formulate de IASB”, publicat de IASCF la 21 iulie 2008,

–
având în vedere articolul 108 alineatul (5) din Regulamentul său de procedură,

A.
întrucât Uniunea Europeană cere emitenților să aplice standardele internaționale de contabilitate situațiilor financiare consolidate ale acestora,

1.
constată că IASCF a propus înființarea unui grup de monitorizare; consideră că acest grup de monitorizare ar trebui să aibă dreptul să recomande candidați pentru funcția de administratori și să fie responsabil pentru aprobarea administratorilor selecționați în urma unei proceduri de nominalizare convenite;

2.
invită grupul de monitorizare să se implice în stabilirea agendei IASB, astfel încât să se garanteze transparența și responsabilitatea; recunoaște că procesul ulterior de stabilire a standardelor de contabilitate ar trebui să nu facă obiectul niciunui amestec nejustificat și să se desfășoare pe baza unei depline consultări a tuturor părților interesate, a investitorilor;

3.
își exprimă rezerva în ceea ce privește oportunitatea înființării grupului de monitorizare în această etapă, înainte de lansarea celei de-a doua faze a procesului de consultare din cadrul procedurii de revizuire a guvernării IASB și fără o analiză clară a raportului ce urmează a fi stabilit între grupul de monitorizare și IASCF în statutul acesteia din urmă;

4.
consideră că grupul de monitorizare ar trebui să reflecte echilibrul celor mai semnificative zone monetare și manifestări ale diversității culturale din lume, interesele economiilor dezvoltate și a celor emergente, precum și ale instituțiilor internaționale care se supun unor cerințe de responsabilitate în fața autorităților publice, și ar trebui să joace un rol activ în promovarea transparenței raportării financiare, a dezvoltării și a funcționării eficiente a piețelor de capital, precum și în evitarea prociclicității, în asigurarea stabilității piețelor financiare și în prevenirea riscurilor sistemice; constată și aprobă propunerea conform căreia grupul de monitorizare ar trebui să cuprindă, la început, următorii membri:

(a)
membrul responsabil al Comisiei Europene, 

(b)
directorul general al Fondului Monetar Internațional, 

(c)
președintele Comitetului pentru piețele emergente al OICVM, 

(d)
președintele Comitetului tehnic al OICVM (sau vice-președintele sau președintele desemnat al Comisiei pentru valori mobiliare, în cazul în care președintele unei autorități de reglementare a pieței valorilor mobiliare din UE, comisarul Agenției pentru servicii financiare a Japoniei sau președintele Comisiei pentru valori mobiliare și burse de valori din SUA este și președintele Comitetului tehnic al OICVM), 

(e)
comisarul Agenției pentru servicii financiare a Japoniei,

(f)
președintele Comisiei pentru valori mobiliare și burse de valori din SUA, și 

(g)
președintele Băncii Mondiale; 

5.
nu aprobă propunerea Comisiei privind înființarea unui grup consultativ pentru contabilitatea internațională, deoarece acest aspect nu a fost discutat nici cu Parlamentul, nici cu Consiliul și ar mări gradul de opacitate și de complexitate a întregului sistem; consideră că grupul de monitorizare ar trebui să aibă printre membrii săi reprezentanți ai instituțiilor propuse de Comisie pentru grupul consultativ pentru contabilitatea internațională, menționat mai sus;

6.
consideră că autoritățile de reglementare a piețelor financiare din UE ar trebui, de asemenea, să fie reprezentate în grupul de monitorizare; subliniază că nicio organizație nu ar trebui să fie reprezentată în cadrul grupului de monitorizare de mai mult de un delegat;

7.
evidențiază structura instituțională complexă a grupului de monitorizare; evidențiază necesitatea unor mecanisme de cooperare eficiente în cadrul grupului de monitorizare pentru a asigura buna funcționare și îndeplinirea principalelor responsabilități ale acestuia; subliniază, în acest context, că membrii grupului de monitorizare trebuie să aibă competențe suficiente pentru a se putea garanta responsabilitatea politică a acestora;

8.
își exprimă îngrijorarea cu privire la faptul că unii dintre membrii propuși ai grupului de monitorizare nu cer emitenților naționali să aplice IFRS; consideră că membrii grupului de monitorizare ar trebui să intre în funcție numai după ce se angajează să introducă IFRS ca standard național; subliniază că nicio țară nu ar trebui să fie reprezentată în cadrul grupului de monitorizare de mai mult de un delegat;

9.
constată că propunerea IASCF prevede extinderea IASB de la 14 la 16 membri; consideră că extinderea la 16 membri este acceptabilă, deoarece aceasta ar putea rezulta într-un IASB mai echilibrat, în special dacă propunerea IASCF este modificată astfel încât să garanteze un tratament similar al celor mai semnificative zone monetare de pe glob;

10.
solicită încheierea unui memorandum de înțelegere între cele trei instituții, astfel încât să fie stabilite condițiile în care legiuitorii pot fi antrenați în activitatea grupului de monitorizare, în cazul în care acesta urmează să fie înființat în această etapă;

11.
încredințează Președintelui sarcina de a transmite prezenta rezoluție Consiliului, Comisiei, Băncii Centrale Europene și Comitetului autorităților europene de reglementare a piețelor valorilor mobiliare.

� Adoptate la 8 iulie 2008.


� JO L 184, 17.7.1999, p. 23.


� JO L 200, 22.7.2006, p. 11.


� Rezoluția Parlamentului European privind standardele de contabilitate aplicate de emitenții din țările terțe și echivalența acestor standarde cu IFRS, menționate în proiectul dispozițiilor de aplicare a directivei privind prospectele și a directivei privind transparența [propunerea de Regulament al Comisiei de modificare a Regulamentului (CE) nr. 809/2004 în ceea ce privește standardele de contabilitate pe baza cărora se elaborează informațiile financiare istorice conținute în prospecte, precum și proiectul de decizie a Comisiei privind utilizarea de către emitenții de valori mobiliare din țările terțe a informațiilor elaborate în conformitate cu standarde de contabilitate acceptate la nivel internațional] - P6_TA-PROV(2006)0436.


� P6_TA(2008)0183.

